Senatorul Pîrvulescu, cercetat sub control judiciar de DNA. E acuzat că a intermediat o mită de 60.000 de euro
Au apărut noi informații în cazul senatorului Eugen Pîrvulescu, intrat recent în echipa candidatului independent Mircea Geoană, și audiat într-un dosar de trafic de influență. La inițiativa lui Pîrvulescu, ar fi fost negociată o mită de 60.000 de euro pentru obținerea unui certificat care să permită accesul la secrete de stat pentru Marin Țole, persoană care și-a dorit să fie numită la conducerea Companiei Naționale de Investiții (CNI), relatează G4 Media.